open-index/open-wikipedia-markdown huggingface dataset:
Ροκέ

Το **ροκε** είναι μια ειδική κίνηση στο σκάκι που συμμετέχουν ο βασιλιάς και ένας από τους δυο πύργους. Πραγματοποιείται με την μετακίνηση του βασιλιά δύο τετράγωνα προς τον πύργο και την μετακίνηση του πύργου στο τετράγωνο ανάμεσα στην αρχική και τελική θέση του βασιλιά. Είναι η μοναδική κίνηση στο σκάκι, που κάποιος παίκτης μπορεί να μετακινήσει στη σειρά του, ταυτόχρονα δύο κομμάτια.

Το ροκέ γενικά χρονολογείται στον 14ο ή 15ο αιώνα. Οι παλαιότερες παραλλαγές του σκακιού δεν είχαν ροκέ.

Οι όροι για να επιτραπεί το ροκέ είναι:

# Ο βασιλιάς δεν πρέπει να έχει μετακινηθεί ποτέ από την αρχική θέση του.
# Ο πύργος που θα συμμετάσχει επίσης δεν πρέπει να έχει μετακινηθεί ποτέ από την αρχική θέση του.
# Ο βασιλιάς δεν πρέπει να είναι υπό την απειλή σαχ την δεδομένη στιγμή.
# Το ενδιάμεσο τετράγωνο από το οποίο θα περάσει ο βασιλιάς δεν πρέπει να απειλείται.
# Το τελικό τετράγωνο που θα καταλήξει ο βασιλιάς βεβαίως δεν πρέπει να απειλείται.
# Δεν πρέπει να παρεμβάλλονται κομμάτια μεταξύ του βασιλιά και του πύργου.

Ο παίκτης πρέπει να πιάσει πρώτα τον βασιλιά και μετά τον πύργο. Αν πιάσει σκόπιμα τον πύργο πριν πιάσει τον βασιλιά, χάνεται το δικαίωμα ροκέ με τον συγκεκριμένο πύργο. Αν μετακινήσει τον βασιλιά και τον αφήσει στο τετράγωνο που κανονικά θα βρεθεί μετά το ροκέ, τότε είναι υποχρεωμένος να ολοκληρώσει την κίνηση τού ροκέ μετακινώντας και τον αντίστοιχο πύργο.









Υπάρχουν δυο είδη ροκέ. Το *μικρό ροκέ* που γίνεται με τον πύργο του βασιλιά και το *μεγάλο ροκέ* που γίνεται με τον πύργο της βασίλισσας. Το μικρό ροκέ συμβολίζεται γενικά Ο-Ο και το μεγάλο συμβολίζεται Ο-Ο-Ο. Στα διαγράμματα αριστερά παρουσιάζεται το μικρο ροκέ και δεξιά το μεγάλο ροκέ.

Να σημειωθεί ότι όταν ένα εχθρικό κομμάτι ελέγχει το τετράγωνο β1 (για τα λευκά) ή β8 (για τα μαύρα) πάνω από το οποίο περνάει ο πύργος στο μεγάλο ροκέ, τότε το ροκέ επιτρέπεται να γίνει. Επίσης το ροκέ επιτρέπεται να γίνει και όταν απειλείται ο πύργος που πρόκειται να κινηθεί.

## Σκοπός

Το ροκέ αποσκοπεί στην καλύτερη προστασία του βασιλιά στο μέσον της παρτίδας και στην καλύτερη αξιοποίηση των πύργων. Γενικά είναι πολύ σημαντική κίνηση στο σκάκι και οι παίκτες το κάνουν το συντομότερο δυνατό. Οι ειδικοί συμβουλεύουν να γίνεται μέχρι τη δέκατη κίνηση της παρτίδας.

Το μικρό ροκέ είναι περισσότερο συνηθισμένο, γιατί γενικά είναι ταχύτερο, αφού απαιτεί λιγότερα κομμάτια να απομακρυνθούν από τις θέσεις τους, αλλά επίσης θεωρείται και κάπως ασφαλέστερο για τον βασιλιά. Τα πιόνια μπροστά από τον βασιλιά αποφεύγεται να κινηθούν, γιατί κάτι τέτοιο γενικά αδυνατίζει την άμυνα του βασιλιά. Μεγάλο ενδιαφέρον παρουσιάζει η περίπτωση που οι παίκτες κάνουν αντίθετα ροκέ. Τα απέναντι πιόνια είναι ελεύθερα να κινηθούν επιθετικά και η παρτίδα οδηγείται σε αγώνα δρόμου επίθεσης στους βασιλιάδες των δυο παικτών.









## Παραπομπές


Κατηγορία:Κανόνες σκακιού
Κατηγορία:Ορολογία σκακιού
Ζήνων ο Ελεάτης

Ο **Ζήνων ο Ελεάτης** ήταν ένας από τους αρχαίους Έλληνες προσωκρατικούς φιλοσόφους στην Κάτω Ιταλία και μέλος της ελεατικής σχολής, που ίδρυσε ο Παρμενίδης. Ο Αριστοτέλης τον αποκαλούσε εφευρέτη της διαλεκτικής μεθόδου. Είναι γνωστός για τα τέσσερα παράδοξά του, τα οποία ο Μπέρτραντ Ράσελ περιέγραψε ως ασύγκριτα διακριτικά και βαθιά.

## Βιογραφία
Γιος του Τελευταγόρα και ο αγαπημένος μαθητής του Παρμενίδη. Ο Ζήνων γεννήθηκε γύρω στο 488 π.Χ στην Ελέα (σημερινή Βέλια) της Ιταλίας. Έζησε μερικά χρόνια στην Αθήνα και λέγεται ότι ανέλυε και εξηγούσε τις θεωρίες και τα δόγματά του στον Περικλή και τον Καλλία για 100 μήνες. Λέγεται ότι βοήθησε τον Παρμενίδη να γράψει τους Νόμους της Ελέας στους οποίους οι Ελεάτες ορκίζονταν πίστη κάθε χρόνο. Υπέρμαχος της ελευθερίας, δεν δίστασε να ρισκάρει τη ζωή του για να γλυτώσει την πατρίδα του από έναν τύραννο, τον Νέαρχο. Το αν πέθανε στην προσπάθεια ή αν επιβίωσε της πτώσης του τυράννου είναι ένα σημείο στο οποίο οι ειδήμονες διαφωνούν. Ακόμα και το όνομα του τυράννου είναι σημείο διαφωνίας.

## Έργο
Ο Ζήνων αφιέρωσε όλη την ενέργειά του για να επεξηγήσει και να εξελίξει το φιλοσοφικό σύστημα του Παρμενίδη. Ο Πλάτων αναφέρει πως ο Ζήνων ήταν 25 χρόνια νεότερος του Παρμενίδη και έγραψε την υπεράσπιση του φιλοσοφικού του συστήματος σε πολύ νεαρή ηλικία. Αν και έχουν σωθεί ελάχιστα από τα γραπτά του, τα περισσότερα που γνωρίζουμε για αυτόν προέρχονται από τον Αριστοτέλη στα *[[Φυσικά]]*, βιβλίο 6, κεφάλαιο 9.

Η συνεισφορά του Ζήνωνα στην ελεατική φιλοσοφία είναι εντελώς αρνητική. Δεν προσέθεσε τίποτα θετικό στη διδασκαλία του Παρμενίδη, παρά αφιερώθηκε στο να αρνείται και να ανταποδεικνύει τις απόψεις των αντιπάλων του. Ο Παρμενίδης δίδασκε πως ο κόσμος των αισθήσεων είναι μια ψευδαίσθηση επειδή αποτελείται από κίνηση (ή αλλαγή) και πολλαπλότητα. Το Πραγματικό Ον είναι απολύτως ένα και δεν υπάρχει πολλαπλότητα σε αυτό. Είναι στατικό και αμετάβλητο. Η κοινή λογική λέει πως υπάρχει και κίνηση και πολλαπλότητα. Αυτή είναι και η πυθαγόρεια αντίληψη της πραγματικότητας ενάντια στην οποία επιχειρηματολογούσε ο Ζήνωνας. Ο Ζήνων έδειξε πως η κοινή αντίληψη της πραγματικότητας οδηγεί σε παράδοξα και οξύμωρα.

## Παράδοξα του Ζήνωνα

Τα παράδοξα του Ζήνωνα απασχόλησαν, δοκίμασαν, και ενέπνευσαν πολλούς φιλοσόφους, μαθηματικούς και φυσικούς ανά τους αιώνες και μέχρι τη σύγχρονη εποχή. 

Zeno Achilles Paradox.png|Ο Αχιλλέας και η χελώνα
Zeno Dichotomy Paradox.png|Η διχοτομία
Zeno Arrow Paradox.png|Το βέλος
Zeno Moving Rows Paradox.png|Το στάδιο


## Παραπομπές


## Βιβλιογραφία
* *Βλαστός, Γρηγόρης «Σημείωση γιὰ τὸ βέλος τοῦ Ζήνωνα » , Δευκαλίων, 2 (1974), σσ. 301-318*
* *Μετζενιώτης, Διονύσης: «Τα παράδοξα του Ζήνωνα. Συμβολή σε μιαν ατέλειωτη συζήτηση». *Εποπτεία*, τόμ. 90 (1984), 469-478
* *Testudo, O., «Ο χώρος για τον Ζήνωνα». Μετάφρ. Παύλος Καλλιγάς. Δευκαλίων 33/34 (1981), 147-163
* ''G. S. KIRK / J. E. RAVEN / MALCOLM SCHOFIELD, Οι προσωκρατικοί φιλόσοφοι, Μετάφραση Δημοσθένη Κούρτοβικ,εκδ.ΜΙΕΤ, Αθήνα,1988, 2006(4η εκδοση),σσ. 271-287

## Δείτε επίσης

*Κβαντικό παράδοξο του Ζήνωνα

Κατηγορία:Αρχαίοι Έλληνες φιλόσοφοι
Κατηγορία:Προσωκρατικοί φιλόσοφοι
Γραμμική ταινιωτή κεραμική

thumb|180px|right|Όστρακα της ύστερης περιόδου Lbk
Με τον όρο **γραμμική ταινιωτή κεραμική** (συντ. LBK) αναφερόμαστε στην κεραμική που παρήγαγε ένας ιδιαίτερα πρώιμος νεολιθικός πολιτισμός της Κεντρικής Ευρώπης. Η πρωιμότερη φάση του χρονολογείται με τη μέθοδο της ραδιοχρονολόγησης στο 5.500 π.Χ. Ο συγκεκριμένος πολιτισμός συνδέεται πιθανώς με την προς δυσμάς διάδοση των καλλιεργητικών μεθόδων κατά μήκος της Ευρώπης κατά την 6η και 5η χιλιετηρίδα π.Χ. Η γραμμική ταινιωτή κεραμική έδωσε το όνομά της στο σύνολο του πολιτισμού εξαιτίας των οστράκων που βρέθηκαν κατά τη διάρκεια προϊστορικών ανασκαφών και είναι γεμάτα εγχάρακτα ή ζωγραφισμένα γραμμικά μοτίβα. 

Περιοχές της πρώιμης φάσης αυτού του πολιτισμού βρίσκονται στις προσχωσιγενείς πεδιάδες του ποταμού Δούναβη στην Ουγγαρία και τα βόρεια Βαλκάνια. Στις περιοχές αυτές ήδη υπήρχε ανεπτυγμένος καλλιεργητικός πολιτισμός μικρών κοινοτήτων κατά την 6η χιλιετηρίδα π.Χ.. Αρκετοί ερευνητές πιστεύουν ότι ο πολιτισμός της γραμμικής κεραμικής προέρχεται από τον πολιτισμό Στάρτσεβο Κόρος (Starcevo-Körös) της βόρειας Σερβίας και της Ουγγαρίας, ενώ άλλοι υποστηρίζουν ότι τα ευρήματα προέρχονται από την ανάπτυξη αυτοχθόνων μεσολιθικών πολιτισμών. Οι ραδιοχρονολογήσεις αποκαλύπτουν ότι ήταν γοργή η εξάπλωση αυτού του πολιτισμού, αφού σε δύο μόλις αιώνες κάλυψε την απόσταση ανάμεσα στη βόρεια Ουγγαρία και την βόρεια Γερμανία. Σημαντικές περιοχές εξαιτίας των ευρημάτων βρίσκονται στο Μπιλάνι (Bylany) της Τσεχίας, το Λανγκβάιλερ (Langweiler) και το Ζβενκάου (Zwenkau) της Γερμανίας και το Μπρουν αμ Γκέμπιρτζ (Brunn am Gebirge) της Αυστρίας.

## Προτεινόμενη βιβλιογραφία
* Μαρίγια Γκιμπούτας, *Η επιστροφή της μεγάλης θεάς*, Αρχέτυπο, (Αθήνα 2001).
* Renfrew, Colin. *Archaeology and Language : The Puzzle of Indo-European Origins.* Cambridge University Press, 1990. 
* Renfrew C. - Bahn P., *Αρχαιολογία*, Καρδαμίτσας, (Αθήνα, 2001)

## Δικτυακοί τόποι
* The collective calibration of the pertinent radiocarbon dates
* Ανασκαφές στο Brunn am Gebirge

Κατηγορία:Αρχαία τέχνη
Κατηγορία:Αρχαίοι πολιτισμοί στην Γαλλία
Γιοβάν Τσαούς

Ο **Γιοβάν Τσαούς** (πραγματικό όνομα: **Γιάννης Εϊτζιρίδης** ή **Ετσιρείδης**, 1893 – 20 Οκτωβρίου 1942) ήταν Έλληνας λαϊκός συνθέτης ρεμπέτικων τραγουδιών, ο οποίος άφησε πίσω του περιορισμένο ηχογραφημένο έργο.

## Βιογραφία
Ο Γιοβάν (Ιωάννης) Εϊτζηρίδης ήταν ποντιακής καταγωγής. Γεννήθηκε στην Κασταμονή του Πόντου το 1893. Υπηρέτησε στον οθωμανικό στρατό ως «*τσαούς*» (çavuş = λοχίας) από το οποίο και έμεινε το προσωνύμιο. Στην Τουρκία ήταν γνωστός μουσικός και λέγεται ότι έπαιξε ακόμα και στην αυλή του σουλτάνου Αμπντούλ Χαμίτ Β'. Μετά το άδοξο, για τους Έλληνες, τέλος της Μικρασιατικής Εκστρατείας και την ανταλλαγή πληθυσμών, ο Τσαούς ήρθε στην Ελλάδα και εγκαταστάθηκε αρχικά στον Πειραιά όπου διατηρούσε διώροφο σπίτι στο ισόγειο του οποίου λειτουργούσε ο ίδιος ραφείο και στη συνέχεια το μετέτρεψε σε ποτοπωλείο (ουζερί). Το 1937 μετακόμισε στην Κοκκινιά όπου  έζησε μέχρι τον θάνατό του. Πέθανε το 1942 από δηλητηρίαση (δηλητηριάστηκαν με τη σύζυγό του από ακατάλληλη τροφή, λόγω της πείνας στη γερμανική κατοχή).

Ο Γιοβάν Τσαούς ήταν εξαιρετικά ταλαντούχος μουσικός. Έπαιζε πιάνο, βιολί, τζουρά, σάζ, ούτι, μπουζούκι, μπαγλαμά και ταμπουρά και έγραφε στίχους. Δεν ασχολήθηκε επαγγελματικά με τη μουσική αλλά δίδασκε μπουζούκι. Μαθητές του ήταν πολλοί γνωστοί δεξιοτέχνες της εποχής, ανάμεσά του και ο Γιάννης Παπαϊωάννου .

Στο βιβλίο "Ρεμπέτικη Ιστορία 1-Περπινιάδης, Γενίτσαρης, Μάθεσης, Λελάκης (ο στιχουργός)" του Κ. Χατζηδουλή, (εκδόσεις Νεφέλη, 1978), στη σελ. 15 διηγείται ο Στελλάκης Περπινιάδης: 

Η συμβολή του Γιοβάν Τσαούς στη δημιουργία και εξέλιξη του ελληνικού λαϊκού τραγουδιού είναι πολύ μεγάλη διότι άνοιξε νέους δρόμους, μετέδωσε τις γνώσεις του και επηρέασε τους υπόλοιπους μουσικούς, συνθέτες και δημιουργούς της εποχής του.

## Έργο
Οι ηχογραφήσεις του Γιοβάν Τσαούς έγιναν την περίοδο 1935-1937. Ο Τσαούς φέρεται να έχει ηχογραφήσει μόνο 12 δικά του τραγούδια με τις φωνές του Αντώνη Καλυβόπουλου και του Στελλάκη Περπινιάδη.

Ανάμεσα σε αυτά γνωστότερο είναι ίσως το «*Πέντε μάγκες στον Περαία*».

Τα υπόλοιπα τραγούδια του Γιοβάν Τσαούς φέρονται να είναι τα «*Βλάμισσα*», «*Διαμάντω αλανιάρα*», «*Γιοβάν Τσαούς*», «*Γελασμένος*», «*Παραπονιούνται οι μάγκες*» , «*Κατάδικος*», «*Μάγκισσα*», «*Σε μια μικρούλα*», «*Η Ελένη η ζωντοχήρα*», «*Ο πρεζάκιας*» και το δημοτικοφανές «*Δροσάτη Πελοπόννησος*».

Λέγεται ότι τους στίχους κάποιων τραγουδιών του δεν τους έγραφε ο ίδιος αλλά η γυναίκα του, Αικατερίνη Χαρμουτζή.

Όπως πολλοί συνθέτες της εποχής (Βαγγέλης Παπάζογλου, Ανέστος Δελιάς, Γιώργος Μπάτης και άλλοι), σταμάτησε να ηχογραφεί το 1937 όταν επιβλήθηκε η λογοκρισία από το καθεστώς του Μεταξά.

## Πηγές
* Πληροφορίες από την Ρεμπέτικη ανθολογία του Τάσου Σχορέλη, τόμος 13

Τσαους Γιοβαν
Τσαους Γιοβαν
Τσαούς Γιοβαν
Τσαους Γιοβαν
Ματ

**Ματ** (διεθνώς: **checkmate**, αν και κάποιες φορές αναφέρεται και ως **mate** σκέτο) λέγεται στο σκάκι η θέση στην οποία ένας παίκτης αδυνατεί σε μία κίνηση να αντιμετωπίσει το σαχ (απειλή ενάντια στον βασιλιά η οποία λέγεται και *ρουά*, κατά το γαλλικο roi: βασιλιάς, από όπου και η γνωστή έκφραση *ρουά ματ*). Η λέξη προέρχεται από τα Αραβικά (شاه مات), και σημαίνει "νεκρός", ενώ η Περσική αντίστοιχη έκφραση, από την οποία και προέρχεται η αραβική σημαίνει "Ο βασιλιάς είναι αβοήθητος". Ο παίκτης που του γίνεται ματ, χάνει αμέσως το παιχνίδι. Το ματ είναι ο τελικός σκοπός του παιχνιδιού, αν και η παρτίδα μπορεί να τελειώσει επίσης με την εγκατάλειψη ενός παίκτη, όταν θεωρεί το ματ αναπόφευκτο (οπότε επίσης χάνει την παρτίδα), με ισοπαλία (υπάρχουν αρκετοί τρόποι) ή και με απόφαση της διαιτησίας (κυρίως από το ρολόι). Ο βασιλιάς στο σκάκι δεν αιχμαλωτίζεται, αφού μόλις βρεθεί σε θέση ματ σηματοδοτείται η λήξη του παιχνιδιού.
thumb|200px|Αναπαράσταση παραδείγματος θέσεως κομματιών σκακιού μετά από μια κίνηση ματ.

Για να είναι ματ η θέση πρέπει ο βασιλιάς να απειλείται. Αν δεν απειλείται αλλά δεν υπάρχει νόμιμη κίνηση (κίνηση που να μην αφήνει άμεσα εκτεθειμένο τον βασιλιά σε σαχ), τότε έχουμε πατ και το παιχνίδι λήγει αμέσως με ισοπαλία.

Αρκετές εικόνες των ματ που είναι χρήσιμες να τις θυμάται κάποιος παίκτης ώστε να τις προβλέψει ευκολότερα στο παιχνίδι έχουν ονόματα, όπως ματ του αποπνιγμού ή ματ της τελευταίας γραμμής (γνωστό και ως ματ στην τελευταία οριζόντιο).

Πρέπει να τονιστεί ότι κανένα κομμάτι, ακόμα και η βασίλισσα, δεν μπορεί να δώσει ματ μόνο του, αλλά πάντα χρειάζεται την συνδρομή και άλλων κομματιών (τουλάχιστον ενός ακόμα), δικών του ή του αντιπάλου (αναλόγως με τις θέσεις των κομματιών στη σκακιέρα, όπως για παράδειγμα συμβαίνει στο ματ στην τελευταία οριζόντιο).

Στη σύγχρονη ιστορία, σε αρκετές γλώσσες, μεταξύ αυτών και στα αγγλικά, ο όρος ματ είναι και μια μεταφορική διατύπωση για μια αδιαμφισβήτητη και στρατηγική νίκη, και ειδικότερα στα ελληνικά για μια καθοριστική νικηφόρα κίνηση, με τη διατύπωση «κίνηση ματ».

## Αναγραφή
Στην σκακιστική γραφή, εκτός από την ίδια την λέξη, χρησιμοποιείται το σύμβολο "#". Επίσης, σπανιότερα χρησιμοποιείται και το "++" (το οποίο όμως τις περισσότερες φορές χρησιμοποιείται για το διπλό σαχ).

## Υποσημειώσεις και παραπομπές


## Βιβλιογραφία

* 
*
* (1981 paperback)
*
* 
*
*
* 
* 
*
*
*
*
*
*
*
*
*
*
* 
*
*
*
*
*  

Κατηγορία:Κανόνες σκακιού
Κατηγορία:Ορολογία σκακιού
1η χιλιετία π.Χ.

2η χιλιετία π.Χ. | **1η χιλιετία π.Χ.** | 1η χιλιετία μ.Χ.
----
10ος αιώνας π.Χ. | 9ος αιώνας π.Χ. | 8ος αιώνας π.Χ.| 7ος αιώνας π.Χ. | 6ος αιώνας π.Χ. 
5ος αιώνας π.Χ. | 4ος αιώνας π.Χ. | 3ος αιώνας π.Χ.| 2ος αιώνας π.Χ. | 1ος αιώνας π.Χ.

[thumb|right|350px|Μυθικό ον με ανθρώπινα και ζωικά χαρακτηριστικά. Ανάγλυφο από τον παλάτι του βασιλιά [Σαργών Β' στην πόλη Dur Sharrukin στην Ασσυρία (στο σημερινό Ιράκ), περ. 713–716 π.Χ.. Ανασκαφές του Paul-Émile Botta το έτος 1843–1844.]]

Η **1η χιλιετία π.Χ.** αρχίζει με το έτος **1000 π.Χ.** και τελειώνει στις **31 Δεκεμβρίου** του έτους **1 π.Χ.**. Συμπίπτει χρονικά με την εποχή του σιδήρου, κατά την οποία σημειώνεται η άνοδος, ακμή και πτώση πολλών ισχυρών αυτοκρατοριών.

Η Νεο-ασσυριακή Εποχή ανέδειξε τη δυναστεία των Αχαιμενίδων. Στην Ελλάδα τελειώνει η Γεωμετρική εποχή και διαδέχεται από την Αρχαϊκή την Κλασική και την Ελληνιστική εποχή. Οι Έλληνες ιδρύουν αποικίες στη Μεγάλη Ελλάδα και τη Μικρά Ασία και αναδεικνύουν τον αρχαίο Ελληνικό πολιτισμό, ο οποίος γνώρισε τη μεγαλύτερη ακμή του στο απόγειο της Αθηναϊκής δημοκρατίας. Στα τέλη της 1ης χιλιετίας π.Χ. σημειώνεται η άνοδος της Ρωμαϊκής Αυτοκρατορίας. Στη νότια Ασία ανθίζει ο πολιτισμός της Βέδα και η ινδική αυτοκρατορία των Μαούρια. Στην Κεντρική και Βόρεια Ευρώπη παρουσιάζονται ο Κελτικός πολιτισμός και οι πολιτισμοί της Προρωμαϊκής εποχής του σιδήρου. Στην Κεντρική Ασία κυριαρχούν οι Σκύθες. Στην Κίνα γράφονται τα έργα της εποχής της άνοιξης και του φθινόπωρου, και ιδρύεται ο Κομφουκιανισμός. Κατά το τέλος της χιλιετίας η Δυναστεία Χαν επεκτείνει τα όρια της Κίνας στην Κεντρική Ασία και ακουμπάει εκεί στα όρια του Μακεδονικού βασιλείου και της Περσίας. Στην ήπειρο της Αμερικής σημειώνεται ο πολιτισμός των Μάγια, ενώ στην Αφρική η αρχαία Αίγυπτος παρακμάζει δίνοντας τη σκυτάλη στον πολιτισμό της Αιθιοπίας. Εμφανίζονται οι θρησκείες (Ιουδαϊσμός, Ζωροαστρισμός, Ινδουισμός, Βέδα, Τζαϊνισμός, Βουδισμός). Τα γράμματα και οι καλές τέχνες ανθίζουν στην Ελλάδα, τη Ρώμη, την Ινδία και την Κίνα. Ο πληθυσμός της Γης αυξάνεται και υπολογίζεται ότι φτάνει τα 170 - 400 εκατομμύρια. 
## Γεγονότα
*Τα γεγονότα αυτού του τμήματος είναι διαμορφωμένα σύμφωνα με το [[United Nations geoscheme|Γεώσχημα των Ηνωμένων Εθνών]]*

## Σημαντικές προσωπικότητες
*Οι αναφορές σε αυτό το τμήμα είναι διαμορφωμένες σύμφωνα με το [[United Nations geoscheme|Γεώσχημα των Ηνωμένων Εθνών]]*

## Εφευρέσεις και ανακαλύψεις

## Πηγές
Μωβ

thumb|250px|right|Αποχρώσεις του μωβ χρώματος.
Το **μωβ** ή **πορφυρό** είναι το σύνολο των αποχρώσεων που προκύπτουν από την ανάμειξη κόκκινων και μπλε χρωστικών, ενώ το **ιώδες** ή **βιολετί** αντιστοιχεί στο εύρος του ηλεκτρομαγνητικού φάσματος μεταξύ του μπλε και του υπεριώδους, δηλαδή σε μήκη κύματος 400-430 νανόμετρα (nm).  

Η μωβ χρωστική μωβεΐνη (*Mauveine*) ή αλλιώς ανιλινικό πορφυρό (*aniline purple*) είναι η πρώτη συνθετική χρωστική ουσία ανιλίνης. Ανακαλύφθηκε τυχαία από τον χημικό Sir William Henry Perkin, το 1856, στην προσπάθεια του να φτιάξει τεχνητή Κινίνη.

## Αρχαία χρόνια
Το μωβ ήταν το χρώμα των Ρωμαίων αυτοκρατόρων και ανωτάτων αρχόντων (μαγίστρων), ενώ αργότερα των επισκόπων της ρωμαιοκαθολικής εκκλησίας. Από τότε, το μωβ συνδέεται με τη βασιλική καταγωγή και την ευλάβεια.

Στην αρχαία Ρώμη, το δυσεύρετο αυτό χρώμα φυλασσόταν για τον Καίσαρα, τους στρατηγούς που γύριζαν θριαμβευτές από τον πόλεμο και τους Συγκλητικούς. Όσο μεγαλύτερο αξίωμα είχε κανείς, τόσο περισσότερο πορφυρό χρώμα είχε δικαίωμα να επιδεικνύει. Ακόμα και σήμερα οι Αμερικανοί στρατιώτες που έχουν τραυματιστεί σε κάποια μάχη, παρασημοφορούνται με μια πορφυρή καρδιά, σε αναγνώριση της θυσίας τους.

## Νεότερη Ελλάδα
Στην Ελλάδα, στον 19ο αιώνα και στις αρχές του 20ού αιώνα, αυτό το χρώμα ονομαζόταν «μελιτζανί», καθώς υπάρχει και στην εξωτερική πλευρά της μελιτζάνας. Επίσης σε στίχους δημοτικών και λαϊκών τραγουδιών, έχει χρησιμοποιηθεί η φράση «τα μελιτζανιά να μην τα βάλεις πια», δηλώνοντας προτροπή σε πιο καλή διάθεση, που εκφράζεται με την μη χρήση ενδυμάτων αυτού του χρώματος, καθώς αυτό το χρώμα, δηλώνει στεναχώρια και πένθος, όπως το μαύρο. Μάλιστα χρησιμοποιείται κάθε χρόνο, τη Μεγάλη Εβδομάδα, για τον στολισμό του επιτάφιου, για να δηλώσει το πένθος από τη Σταύρωση του Ιησού Χριστού.

## Βιβλιογραφία
*
*
*
*
*
*
*
*
* «The perception of color», from Schiffman, H.R. (1990). *Sensation and perception: An integrated approach* (3rd edition). New York: John Wiley & Sons.

## Εξωτερικοί σύνδεσμοι

* Inge Boesken Kanold: *[https://www.kremer-pigmente.com/media/pdf/36010.pdf 36010 Purpur – die Farbe der Kaiser.]* In: *Pharmazeutische Zeitung.* Band 145, Nr.&nbsp;16, 20 April 2000.

Κατηγορία:Χρώματα
Μαύρο

thumb|right|Μαύρο χρώμα.
[thumb|right|Η μαύρη [γάτα θεωρείται ότι προκαλεί κακή τύχη σε πολλές χώρες του κόσμου, ενώ σε άλλες θεωρείται σύμβολο καλής τύχης.]]
Το **μαύρο** είναι το χρώμα που δεν έχει ή δεν αντανακλά φως σε κανένα σημείο του ορατού φάσματος. Πρακτικώς, το μαύρο είναι η απουσία χρώματος ή αλλιώς το αχρωματικό χρώμα και είναι το αντίθετο του λευκού, που αντιστοιχεί στην παρουσία όλων των χρωμάτων.

## Συμβολισμοί
Το μαύρο χρώμα στον Δυτικό Κόσμο είναι το κατεξοχήν χρώμα του πένθους (αντιθέτως, οι λαοί του Ανατολικού Κόσμου έχουν συνήθως διαφορετικά πένθιμα χρώματα, για παράδειγμα στην Κίνα το χρώμα του πένθους είναι το λευκό) και επίσης χρησιμοποιείται ιδιαίτερα σε λαϊκές εκφράσεις και συμβολισμούς που υποδηλώνουν αρνητικές έννοιες, όπως *[[μαύρη αγορά]]* ή *μαύρο στην [[Κάλπη (εκλογές)|κάλπη]] / τον μαύρισαν στην κάλπη*, με την έννοια ότι τον καταψήφισαν. Παρομοίως, η τυχαία συνάντηση με μαύρη γάτα σε πολλές χώρες πιστεύεται από μεγάλο ποσοστό της κοινής γνώμης ότι φέρνει κακή τύχη, αν και σε άλλες χώρες πιστεύεται το αντίθετο, ότι φέρνει καλή τύχη.

Χαρακτηριστικά αρνητικός είναι και ο όρος *[[µαύρη πανώλη]]* ή *µαύρος θάνατος*, όπως έμεινε από τότε μέχρι σήμερα να αναφέρεται η πανδημία των ετών 1348 - 1353, η οποία θεωρείται και η πλέον πιο καταστροφική και θανατηφόρα στην καταγεγραμμένη παγκόσμια ιστορία, με τον συνολικό ανθρώπινο απολογισμό να υπολογίζεται σε 100 έως 200 εκατομμύρια νεκρούς.

Αντιστρόφως, στα μεγάλα αυτοκίνητα, τόσο στα σεντάν όσο και στα SUV, το μαύρο θεωρείται από την πλειοψηφία της κοινής γνώμης σε παγκόσμια κλίμακα ότι προσδίδει ακόμα μεγαλύτερο ίματζ. Ως αποτέλεσμα, προτιμάται συχνά η μαύρη εξωτερική βαφή από τους υποψήφιους αγοραστές τέτοιων μοντέλων (αν και σε κάποια από αυτά τα μοντέλα αυτοκινήτων επιλέγεται συχνά από αρκετούς αγοραστές για λόγους ίματζ και το λευκό, ως δεύτερο σε απήχηση εξωτερικό χρώμα) και ακόμα συχνότερα για τα επίσημα κυβερνητικά αυτοκίνητα.

Γνωστή είναι και η χρήση του χρώματος στον επιστημονικό όρο *[[μαύρη τρύπα]]* στην αστρονομία, με την έννοια ότι οι μαύρες τρύπες δεν εκπέμπουν φως, διότι έχουν τόσο ισχυρή βαρύτητα που ούτε το φως μπορεί να διαφύγει από αυτές, καθώς η ταχύτητα διαφυγής από αυτές τείνει στο άπειρο και επομένως μέσα από τον ορίζοντα γεγονότων είναι μεγαλύτερη από την ταχύτητα του φωτός (ενώ το «τρύπα» έχει την έννοια ότι αναρροφούν τα πάντα που θα τύχει να συναντήσουν, για τον ίδιο λόγο).

## Δείτε επίσης
* Μαύρη πανώλη
* Μαύρη τρύπα
* Μαύρη αγορά
* Μαύρο ψωμί
* Μαύρη φυλή 
* Αφροαμερικανοί 
* Μέλαν σώμα

## Βιβλιογραφία
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 
* 

Κατηγορία:Χρώματα
Κατηγορία:Σκοτάδι
Κατηγορία:Τίποτα
Εν διελεύσει

Το **εν διελεύσει** (επίσης *αν πασσάν*, διεθνής γαλλικός όρος ***en passant***) είναι ένας κανόνας σχετικός με την κίνηση και την αιχμαλώτιση των πιονιών στο σκάκι. 

Ο κανόνας εφαρμόζεται όταν ένα πιόνι χρησιμοποιήσει το δικαίωμα να κινηθεί δυο τετράγωνα μπροστά αντί για ένα. Η εφαρμογή μπορεί να γίνει μόνο στην αμέσως επόμενη κίνηση, δηλαδή δεν αναβάλλεται, αλλιώς το δικαίωμα χάνεται.

Φυσιολογικά ένα κομμάτι ή πιόνι αιχμαλωτίζει αντίπαλα κομμάτια ή πιόνια καταλαμβάνοντας την θέση τους. Εξαίρεση σε αυτό αποτελεί το *εν διελεύσει*, που είναι η μοναδική κίνηση στο σκάκι όπου το κομμάτι (ειδικότερα το πιόνι) που αιχμαλωτίζει μετακινείται σε διαφορετικό τετράγωνο από αυτό που βρισκόταν το άλλο που αιχμαλωτίστηκε και βγήκε από τη σκακιέρα. Το πιόνι που μπορεί να αιχμαλωτιστεί από εχθρικό πιόνι αν κινηθεί κατά ένα τετράγωνο, μπορεί να συλληφθεί με τον ίδιο τρόπο αν κινηθεί δύο τετράγωνα όπως αν βρισκόταν στο ενδιάμεσο τετράγωνο. 

Ιστορικά, η αιτία της θέσπισης του κανόνα *εν διελεύσει* ήταν η καθιέρωση τον 15ο αιώνα της δυνατότητας των πιονιών να προχωρήσουν, αν θέλουν, δύο τετράγωνα μπροστά στην πρώτη τους κίνηση (παλαιότερα, τα πιόνια προχωρούσαν μπροστά κατά ένα τετράγωνο υποχρεωτικά ακόμα και στην πρώτη τους κίνηση). Επειδή όμως τότε διαπιστώθηκε ότι ένα πιόνι θα μπορούσε με την προώθηση κατά δύο τετράγωνα μπροστά να αποφύγει την αιχμαλωσία, κάτι που θεωρήθηκε τότε άδικο, εισήχθη λίγο μετά και ο κανόνας της αιχμαλωσίας *αν πασσάν*. Ωστόσο, σε αρκετά κράτη της Ευρώπης ο κανόνας αυτός καθυστέρησε σημαντικά να καθιερωθεί, με χαρακτηριστικό παράδειγμα την Ιταλία, όπου θεσπίστηκε μόλις το 1880.
 
Η ιδέα που οδήγησε στην καθιέρωση αυτού του κανόνα είναι ότι το πιόνι δεν μπορεί να χρησιμοποιήσει την δυνατότητα προώθησης κατά δύο τετράγωνα μπροστά για να αποφύγει την σύλληψη (παρατηρήστε επίσης στο ροκέ έναν ανάλογο κανόνα για τον βασιλιά, που δεν μπορεί να βρίσκεται σε σαχ τη στιγμή που γίνεται το ροκέ).

Στην αλγεβρική σκακιστική γραφή γενικά συμβολίζεται με "e.p." ή μερικές φορές στα ελληνικά "ε.δ.".

## Παραπομπές


Κατηγορία:Κανόνες σκακιού
Κατηγορία:Ορολογία σκακιού
Προαγωγή (σκάκι)

Η **προαγωγή** είναι σκακιστικός όρος για το πιόνι που φθάνοντας στην τελευταία γραμμή μετατρέπεται σε βασίλισσα, πύργο, αξιωματικό ή ίππο. Η προαγωγή είναι υποχρεωτική, καθώς μόλις φτάσει στην τελευταία οριζόντιο γραμμή δεν μπορεί να παραμείνει πιόνι. Ο παίκτης μπορεί να δώσει όποιον βαθμό θέλει (μόνο βασιλιάς δεν μπορεί να γίνει).

Oi επιλογές του παίκτη για την προαγωγή δεν περιορίζονται από το τι κομμάτια έχουν αιχμαλωτιστεί στο παιχνίδι. Η συνήθης επιλογή είναι βεβαίως η βασίλισσα που είναι και το ισχυρότερο κομμάτι. Στην πράξη δεν προκύπτει σχεδόν ποτέ σοβαρό πρόβλημα εύρεσης κάποιου κομματιού για να χρησιμοποιηθεί στην προαγωγή για τον απλό λόγο ότι γενικά οι προαγωγές συμβαίνουν στο φινάλε, όταν τα περισσότερα κομμάτια έχουν πια φύγει από την σκακιέρα. Στις σπανιότατες περιπτώσεις που γίνει κάποια προαγωγή στην αρχή του παιχνιδιού, είτε αιχμαλωτίζεται άμεσα, είτε υπάρχει άμεσο ματ.

## Συμβολισμός
Στην σκακιστική γραφή γενικά συμβολίζεται "=Χ" όπου Χ το κομμάτι που προάγεται το πιόνι (π.χ. ε8=Β).

## Ελεύθερα πιόνια
Η προαγωγή είναι γενικά πολύ σημαντικό χαρακτηριστικό των πιονιών για το φινάλε και για αυτό αυτά είναι πρωταγωνιστές σε αυτήν την φάση του παιχνιδιού. Σχετίζεται άμεσα με την έννοια του ελεύθερου πιονιού το οποίο βεβαίως είναι πολύ επικίνδυνο για τον αντίπαλο.

## Υποπροαγωγή
Κανονικά υποθέτει κανείς ότι οι προαγωγές γίνονται πάντα σε βασίλισσες και μάλιστα ο Βρετανός σκακιστής John Nunn έχει υπολογίσει ότι λιγότερες από 1% των προαγωγών στο σκάκι καταλήγουν σε κομμάτι μικρότερης ισχύος, κάτι που ονομάζεται **υποπροαγωγή**. Ωστόσο, υπάρχουν σπάνιες περιπτώσεις που η προαγωγή σε κομμάτι διαφορετικό από βασίλισσα είναι χρήσιμη. Στο διάγραμμα αριστερά η προαγωγή σε ίππο είναι ζωτικής σημασίας για την απόσπαση της ισοπαλίας. Η χρησιμότητα της προαγωγής σε πύργο ή αξιωματικό σχετίζεται με την αποφυγή του πατ όπως στο πρόβλημα δεξιά. Τέτοιες περιπτώσεις, αν και πολύ σπάνιες, έχουν συμβεί και σε παρτίδες.

## Παραπομπές


Κατηγορία:Κανόνες σκακιού
Κατηγορία:Ορολογία σκακιού
Χάος (μυθολογία)

Στη Θεογονία του Ησίοδου, το **Χάος**, μαζί με την Γαία και τον Έρωτα αποτέλεσαν την πρωταρχική τριάδα απ' την οποία γεννήθηκαν οι θεοί της ελληνικής μυθολογίας.

## Σύμφωνα με τη Μυθολογία
Η Νύχτα άφησε στους κόλπους του Ερέβους το Κοσμικό Αβγό οπότε και δημιουργήθηκαν το Χάος, η Γαία, ο Τάρταρος (τα σπλάχνα της Γαίας) και ο Έρωτας. Κατά άλλες εκδοχές το Χάος προϋπήρχε όλων και από αυτό δημιουργήθηκαν τα παιδιά του, η Γαία, ο Τάρταρος, ο Έρος ή Φάνης, η Νύχτα και ο Έρεβος.

Ησίοδος - θεογονία  116-123

## Επιρροές
Το Χάος έχει επηρεάσει αρκετούς τομείς της τέχνης. Η Νάοκο Τακεούσι,δημιουργός του μάνγκα Sailor Moon δημιούργησε τον τελευταίο ανταγωνιστή το Χάος ο οποίος  εμφανίζεται στην τελευταία πράξη του μάνγκα.

## Εξωτερικοί σύνδεσμοι
 

## Δείτε επίσης
* Χάος (μεταφυσική), μεταφυσική ερμηνεία αντίθετη του νόμου, της τάξης.
* Θεωρία του χάους, επιστημονικό πεδίο.

## Παραπομπές


Κατηγορία:Θεότητες της ελληνικής μυθολογίας
Κατηγορία:Μύθοι της ελληνικής μυθολογίας
Σκακιστικό διάγραμμα

Τα **σκακιστικά διαγράμματα** είναι ένας συνηθισμένος τρόπος απεικόνισης μιας θέσης στο σκάκι σε βιβλία, εφημερίδες ή στον υπολογιστή. Πρόκειται για δισδιάστατες αναπαραστάσεις της σκακιέρας. Τα διαγράμματα επιτρέπουν στον αναγνώστη να αποκομίσει πληροφορίες σχετικά με την θέση σκακιστικών κομματιών ή να ασχοληθεί με ένα σκακιστικό πρόβλημα χωρίς να χρειάζεται να στήσει την θέση σε μια σκακιέρα. 

Είναι μόνιμη σύμβαση ότι στα διαγράμματα ο λευκός είναι στο κάτω μέρος και ο μαύρος είναι στο πάνω μέρος. Αυτό συνεπάγεται ότι τα λευκά πιόνια κινούνται προς τα πάνω, ενώ τα μαύρα κινούνται προς τα κάτω.

Σε μεσαιωνικές απεικονίσεις τα μαύρα εμφανίζονται αναποδογυρισμένα, αλλά στα σύγχρονα διαγράμματα λευκά και μαύρα εμφανίζονται όρθια.

## Παραπομπές


## Περαιτέρω ανάγνωση
* Αλγεβρική σκακιστική γραφή
* Σκακιέρα

Διαγραμμα
Κατηγορία:Διαγράμματα
Ζήνων

Με το όνομα **Ζήνων** μπορεί να αναφέρονται:

## Φιλόσοφοι
* ο Ζήνων ο Ελεάτης, Έλληνας Ελεάτης φιλόσοφος, 5ος αιώνας π.Χ..
* ο Ζήνων ο Κιτιεύς, Έλληνας στωικός φιλόσοφος, πατέρας του στωικισμού, 4ος αιώνας π.Χ..
* ο Ζήνων ο Σιδώνιος, Έλληνας επικούρειος φιλόσοφος, 1ος αιώνας π.Χ..
* ο Ζήνων ο Ταρσεύς, Έλληνας στωικός φιλόσοφος, 2ος αιώνας μ.Χ.

## Αυτοκράτορας
* Ο Ζήνων (αυτοκράτορας), βυζαντινός αυτοκράτορας, 474-491.

## Άλλες χρήσεις
* Ζήνων (όνομα), κύριο αντρικό όνομα που εορτάζει στις 10 Απριλίου και στις 27 Σεπτεμβρίου.
* Ζήνων (τραγωδία) του Κρητικού θεάτρου.
* Ζήνωνας Λάρνακας, ποδοσφαιρικό σωματείο της Λάρνακας.
* Ζήνων, καλλιτέχνης της ραπ, από την Θεσσαλονίκη.

Κατηγορία:Αποσαφηνίσεις ονομάτων
İstiklâl Marşı

Το **İstiklâl Marşı** («Εμβατήριο της Ανεξαρτησίας»; Καραμανλήδικα: Ιστικλάλ μαρσ̇ή) είναι ο εθνικός ύμνος της Τουρκίας, που υιοθετήθηκε επίσημα στις 12 Μαρτίου 1921.

Το ποίημα αποτελείται από δέκα στροφές και συνεγράφη από τον ποιητή Μεχμέτ Ακίφ Ερσόι, ενώ υιοθετήθηκε ως εθνικός ύμνος μετά από διαγωνισμό και ομόφωνη αποδοχή του από την Τουρκική Εθνοσυνέλευση. Η μουσική που συνόδευε τον εθνικό ύμνο μέχρι το 1930 ήταν σύνθεση του Αλί Ριφάτ Τσαχατάι, ενώ από τότε και στο εξής υιοθετήθηκε η μελοποίηση του Οσμάν Ζεκί Ουνγκόρ, διευθυντή της Προεδρικής Συμφωνικής Ορχήστρας. Από το 10στροφο ποίημα, ανακρούονται μόνο οι δυο πρώτες στροφές.

Το "İstiklâl Marşı" αποτελεί και τον εθνικό ύμνο της μη αναγνωρισμένης από τη διεθνή κοινότητα Τουρκικής Δημοκρατίας της Βόρειας Κύπρου.

## Στίχοι

## Παραπομπές


## Πηγές
* Ιστορία του ύμνου από τον ιστότοπο της τουρκικής πρεσβείας στην Ουάσιγκτον- ''The Turkish Flag and National Anthem''
* Επίσημα έγγραφα της τουρκικής εθνοσυνέλευσης για το İstiklâl Marşı- ''Zabit Ceridesi - 12.03.1921'' 
* İstiklâl Marşı Research Publication- ''İstiklâl Marşı Anlam ve Önemi''  

Κατηγορία:Εθνικοί ύμνοι
Κατηγορία:Εθνικά σύμβολα της Τουρκίας
Παρά Πέντε

Εναλλακτικές χρήσεις των λέξεων Παρά Πέντε:
*  parapente, αλεξίπτωτο πλαγιάς.
*" Στο παρά πέντε", έκφραση που σημαίνει "*ελάχιστο χρόνο πριν από κάτι*".
* Παρά Πέντε (εκδόσεις), ελληνικός εκδοτικός οίκος του ομώνυμου περιοδικού κόμικς
* Στο Παρά 5, τηλεοπτική σειρά
* Παρα Πέντε (περιοδικό)
Αλεξίπτωτο πλαγιάς

Το **αλεξίπτωτο πλαγιάς** (**paraglider** στα αγγλικά και **parapente** στα γαλλικά) αποτελεί τη νεότερη και απλούστερη μορφή ατομικής ανεμοπορίας. Πρόκειται για  πτήση με τη χρήση ενός ειδικού αλεξίπτωτου και απογείωση από μια πλαγιά σε ύψος, με την εκμετάλλευση των ανοδικών ρευμάτων του άνεμου μπροστά από την πλαγιά. 


File:Axis Pluto 2.JPG
Αρχείο:Parapente - 166.jpg


## Παραπομπές


Κατηγορία:Ατομικά αθλήματα
Κατηγορία:Εναέρια αθλήματα
Μπλακ τζακ

250px|right
Το **Μπλακ τζακ** (Blackjack), επίσης γνωστό και ως εικοσιμία, είναι ένα από τα πιο δημοφιλή τυχερά παιχνίδια στον κόσμο. Μεγάλο μέρος της δημοτικότητάς του οφείλεται στο γεγονός ότι συνδυάζει την τύχη με τις ικανότητες του παίκτη. Είναι πολύ γνωστό άλλωστε το **card counting**, δηλαδή η τεχνική που αναπτύσσουν ορισμένοι παίκτες του μπλακ τζακ, σύμφωνα με την οποία, παρατηρώντας ποια φύλλα έχουν περάσει, ποντάρουν ανάλογα και αποκτούν με αυτόν τον τρόπο το πλεονέκτημα έναντι του καζίνο. Πρόγονος του Μπλακ-τζακ ήταν το vingt-et-un (εικοσιένα), η προέλευση του οποίου ήταν τα γαλλικά καζίνο του 1700 και δεν περιείχε το μπόνους 3 προς 2 για την εικοσιμία με δύο φύλλα.

## Η αξία των φύλλων στο μπλακτζακ
Η αξία του κάθε φύλλου στο μπακ τζακ είναι:

* **Φιγούρες (ρηγάδες, ντάμες, βαλέδες) και 10άρια** = 10. Όλες οι φιγούρες, καθώς και τα δεκάρια, της τράπουλας έχουν αξία ίση με 10.

* **2-9 = Αριθμητική τους αξία**. Όλα τα φύλλα από το 2 έως το 9 (2άρια, 3άρια, 4άρια, 5άρια, 6άρια, 7άρια, 8άρια, 9άρια) διατηρούν την αριθμητική τους αξίας, δηλαδή τα δυάρια έχουν αξία ίση με 2, τα τριάρια έχουν αξία ίση με 3 κ.ο.κ.

* **Άσσοι = 1 ή 11**. Οι άσσοι της τράπουλας έχουν αξία ίση με 1 ή 11 (επιλογή του παίκτη). Αν εμφανιστούν δύο άσσοι στο ίδιο χέρι τότε αναγκαστικά ο ένας θα μετρήσει για 1 κι ο άλλος για 11.

Η αξία του κάθε χεριού, είτε του παίκτη είτε του ντίλερ, μετράται προσθέτοντας την αξία των φύλλων που κρατάνε. Να σημειώσουμε εδώ πως το χρώμα (καρό, κούπα, τριφύλλι, μπαστούνι) δεν παίζει ρόλο στο μπλακτζάκ.

**Παράδειγμα**: Αν ο παίκτης κρατάει 3 τριφύλλι 6 καρό και ντάμα κούπα, η συνολική αξία του χεριού του είναι 3+6+10=19. 

## Παραλλαγές Μπλακ Τζακ(blackjack)
Παραλλαγή του είναι το **Double Exposure Blackjack** που παρουσιάστηκε και πατενταρίστηκε από τον Richard A. Epstein. Σε αυτό και τα δύο φύλλα του κρουπιέρη είναι ανοιχτά. Καθώς αυτό αυξάνει το πλεονέκτημα του παίκτη, οι υπόλοιποι κανόνες είναι έτσι σχεδιασμένοι ώστε να αναιρέσουν αυτό το πλεονέκτημα. Οι παίκτες χάνουν τα πονταρίσματα τους όταν φέρουν ισοπαλία με τον κρουπιέρη και το μπλακτζάκ πληρώνεται μόνο με αναλογία 1:1. Επιπλέον, ο παίκτης μπορεί να κάνει split τα φύλλα του μόνο μία φορά.

## Παραπομπές


## Πηγές
* Μαθηματική Ανάλυση του Μπλακ τζακ σε πραγματικές συνθήκες καζίνο ακόμη και με την διεξαγωγή του σε Μηχανές Ανακατέματος των τραπουλών, από την ASSUS Mathematical Company

## Εξωτερικοί σύνδεσμοι
* 

Κατηγορία:Χαρτοπαίγνια
Καστανέρυθρο

&nbsp;
&nbsp; 

Το **καστανέρυθρο** είναι ένα χρώμα, το οποίο προσεγγίζει τόσο το καφέ όσο και το κόκκινο. Πήρε το όνομά του από τον καρπό του δέντρου της καστανιάς, με το χρώμα του οποίου προσομοιάζει.

Κατηγορία:Χρώματα
Φούξια

&nbsp;
&nbsp; 

Το **φούξια** είναι έντονο κόκκινο μωβ χρώμα. Πήρε το όνομά του από το χρώμα του λουλουδιού του φυτού φούξια, το οποίο ονομάστηκε έτσι από τον βοτανολόγο Charles Plumier προς τιμήν του Γερμανού βοτανολόγου Leonhart Fuchs του 16ου αιώνα.

Το φούξια δημιουργείται εάν αναμίξουμε το κόκκινο με το μπλε και το άσπρο.

## Εξωτερικοί σύνδεσμοι
* 
* 

Κατηγορία:Χρώματα
Γκρι

Το χρώμα **γκρι** ή αλλιώς **φαιό** ή σταχτί παράγεται από τη μίξη του λευκού με το μαύρο.

Το γκρι είναι αχρωματικό χρώμα. Αχρωματικά χρώματα, δηλαδή χρώματα χωρίς χρώμα, καλούνται τα χρώματα που δεν αντιστοιχούν σε ακτινοβολία κάποιου συγκεκριμένου μήκους κύματος όπως τα ξεχωριστά χρώματα στο ορατό φάσμα του φωτός, αλλά τα κατατάσσουμε στα χρώματα γιατί έτσι τα αντιλαμβάνεται ο ανθρώπινος εγκέφαλος. Αχρωματικά χρώματα θεωρούνται το λευκό, το μαύρο και το γκρι. Κύριο χαρακτηριστικό των αχρωματικών χρωμάτων είναι ότι δεν έχουν αποχρώσεις.

## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Άλφρεντ Λούις Κρέμπερ

Ο **Άλφρεντ Λούις Κρέμπερ** (*Alfred Louis Kroeber*, 11 Ιουνίου 1876 - 5 Οκτωβρίου 1960) ήταν Αμερικανός κοινωνικός ανθρωπολόγος. Υπήρξε μία από τις μορφές που άσκησαν σημαντική επιρροή στην αμερικανική αρχαιολογία και ανθρωπολογία κατά το πρώτο μισό του 20ού αιώνα. 

Ο Κρέμπερ γεννήθηκε στο Χομπόκεν του Νιού Τζέρσεϊ (Hoboken, New Jersey). Έλαβε το διδακτορικότου υπό την εποπτεία του Φραντς Μποάζ (Franz Boas) στο πανεπιστήμιο της Κολούμπια (Columbia University), το 1901. Η *θέση* του στηρίχθηκε σε μελέτες πεδίου με τους Ινδιάνους Αραπάχο. Το μεγαλύτερο κομμάτι της σταδιοδρομίας του το πέρασε στην Καλιφόρνια, κυρίως στο πανεπιστήμιο Μπέρκλεϊ. Τα γραφεία του εκεί τμήματος ανθρωπολογίας στεγάζονται σε ένα κτήριο γνωστό ως Αίθουσα Κρέμπερ.  

Αν και έγινε περισσότερο γνωστός ως κοινωνικός ανθρωπολόγος, παρήγαγε σημαντικό έργο στην αρχαιολογία,ενώ η σημαντικότερη πιθανώς προσφορά του -από την οπτική γωνία της αρχαιολογίας- είναι οι διασυνδέσεις που δημιούργησε ανάμεσα στην αρχαιολογική επιστήμη και τον πολιτισμό. Διενήργησε αρκετές ανασκαφές στο Νέο Μεξικό, το Μεξικό και το Περού.

Ο Κρέμπερ και οι μαθητές του έκαναν σημαντικό έργο όσον αφορά στη συλλογή πολιτισμικών πληροφοριών για τις δυτικές φυλές τών Ιθαγενών Αμερικανών. Όλη η μελέτη εκδόθηκε ως *Εγχειρίδιο των Ινδιάνων της Καλιφόρνιας*, το 1925.  Οι προσπάθειες να διασωθούν οι πληροφορίες που αφορούσαν αυτές τις φυλές ονομάστηκε "Σωστική Εθνογραφία". Ο Κρέμπερ πιστώνεται για την ανάπτυξη των ιδεών πολιτισμική περιοχή και πολιτισμική διαμόρφωση, στο *Πολιτισμικές και Φυσικές Περιοχές των Ιθαγενών της Βόρειας Αμερικής*, του 1939. Η επιρροή του ήταν τόσο μεγάλη, ώστε πολλοί σύγχρονοί του υιοθέτησαν τη γενειάδα και το μουστάκι του, όπως και τις απόψεις του ως κοινωνικού επιστήμονα.

Ο Κρέμπερ και ο Ρόλαντ Ντίξον *(Roland Dixon)* επηρέασαν σημαντικά τη γενετική ταξινόμηση των γλωσσών των Ιθαγενών Αμερικανών, καθώς δημιούργησαν νέες γλωσσικές ομάδες όπως η Πενούτιες και οι Χοκάν. Εργάστηκε με τον Ίσι (Ishi), που ισχυριζόταν (όχι αδικαιολόγητα) ότι ήταν ο τελευταίος Ινδιάνος Γιαχί (Yahi) της Καλιφόρνιας. Η δεύτερη σύζυγός του, η Θεοδώρα Κρέμπερ *(Theodora Kroeber)*, έγραψε την πολύ γνωστή βιογραφία του Ίσι, *Ishi in Two Worlds*, (Ο Ίσι σε Δύο Κόσμους).

Το βιβλίο του, *Ανθρωπολογία* (1923, 1948), χρησιμοποιήθηκε ευρέως επί σειρά ετών. 

Ο Κρέμπερ ήταν πατέρας του ακαδημαϊκού συγγραφέα Καρλ Κρέμπερ (Karl Kroeber) και της συγγραφέως επιστημονικής φαντασίας Ούρσουλας Λε Γκεν από τη δεύτερη σύζυγό του Θεοδώρα.  Υιοθέτησε επίσης τα δύο παιδιά της Θεοδώρας, τον Τεντ και τον Κλίφτον Κρέμπερ, (Clifton Kroeber). Ο Κλίφτον και ο Καρλ πρόσφατα (2003) έκδωσαν μαζί ένα βιβλίο για την περίπτωση Ίσι, *Ishi in Three Centuries*, (Ο Ίσι σε Τρεις Αιώνες). Είναι το πρώτο ακαδημαϊκό βιβλίο  που περιέχει μελέτες για τον Ίσι γραμμένες από Ινδιάνους. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αρχαιολόγοι
Κατηγορία:Αμερικανοί ανθρωπολόγοι
Κατηγορία:Γερμανοί εθνολόγοι
Σταθμός Καλλιθέα (Μετρό Αθήνας)

Ο **Σταθμός Καλλιθέα** είναι σταθμός του μετρό της Αθήνας, επί της γραμμής 1 (γνωστής και ως Ηλεκτρικού), στη χιλιομετρική θέση 5,558 από τον σταθμό Πειραιά. Πήρε το όνομά του από την ομώνυμη συνοικία που εξυπηρετεί. Εξυπηρετεί επίσης τον Δήμο Μοσχάτου-Ταύρου. Βρίσκεται στην οδό Θεσσαλονίκης, στο ύψος της Σιβιτανίδειου Σχολής.

## Ιστορικό
Η κατασκευή του σταθμού ξεκίνησε από τον Σιδηρόδρομο Αθηνών - Πειραιώς (ΣΑΠ) το 1924, αλλά ολοκληρώθηκε από τη διάδοχή του εταιρεία, τους Ελληνικούς Ηλεκτρικούς Σιδηρόδρομους (ΕΗΣ) και εγκαινιάστηκε την 1 Ιουλίου 1928.
thumb|left|Ο σταθμός Καλλιθέας όπως ήταν το 1982. Φαίνεται στη φωτογραφία και ένας από τους ξύλινους συρμούς του 20ού αιώνα.

Το 2003, ο σταθμός υπέστη ριζική ανακαίνιση εν όψει των Ολυμπιακών Αγώνων του 2004. Μέσα σε 10 μήνες, έγινε ανακατασκευή στις αποβάθρες του, που επιστρώθηκαν με κεραμοειδή πλακάκια (προηγουμένως ήταν από τσιμέντο), και τα στέγαστρα εκσυγχρονίστηκαν, με νέα επικάλυψη, ενώ ενισχύθηκε και ο βραδινός φωτισμός του σταθμού. Παράλληλα, αναπλάστηκαν οι χώροι γύρω από τις εισόδους του. Ο ανακαινισμένος σταθμός εγκαινιάστηκε στις 5 Νοεμβρίου 2003 από τον τότε πρωθυπουργό Κώστα Σημίτη και έγινε μόλις ο δεύτερος στον 21<sup>ο</sup> αιώνα (2001 και μετά) σταθμός του μετρό της Αθήνας που έχει εγκαινιασθεί από πρωθυπουργό.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 8 λεωφορειακές γραμμές και 2 γραμμές τρόλεϊ 1, 5, 035, 040, 218, 219, 500, 815, 816, 911, 911Α.

## Δομή σταθμού

## Παραπομπές


Καλλιθεα
Καλλιθεα
Κατηγορία:Δήμος Καλλιθέας
Σταθμός Ταύρος - Ελευθέριος Βενιζέλος (Μετρό Αθήνας)

Ο **Σταθμός Ταύρος - Ελευθέριος Βενιζέλος** είναι σταθμός του μετρό της Αθήνας, επί της Γραμμής 1 (γνωστής και ως Ηλεκτρικού), στη χιλιομετρική θέση 6,146 από τον σταθμό Πειραιά. Βρίσκεται επί των ορίων των δήμων Μοσχάτου-Ταύρου και Καλλιθέας. Ονομάστηκε *Ταύρος - [[Ελευθέριος Βενιζέλος]]* προς τιμήν του Έλληνα πρωθυπουργού που πρωτοστάτησε ώστε να κατασκευαστεί ο προσφυγικός οικισμός του Ταύρου. 

## Ιστορία
Η πρώτη πρόταση για τη δημιουργία σταθμού στην συγκεκριμένη τοποθεσία έγινε το 1925, όταν ο μηχανικός Αλέξανδρος Βερδελής οριοθέτησε στην ίδια σχεδόν θέση τον σταθμό *Χαροκόπου*, στα πλαίσια της πρότασής του για τη δημιουργία ευρύτερου δικτύου μετρό στην πρωτεύουσα.
thumb|left|Η είσοδος στον σταθμό Ταύρος σε φωτογραφία τον Ιανουάριο του 2016.

Η κατασκευή του σταθμού ξεκίνησε το 1988, ολοκληρώθηκε στις αρχές του 1989 και κόστισε 200 εκατομμύρια δραχμές. Εγκαινιάστηκε στις 6 Φεβρουαρίου 1989.

## Περιγραφή
Ο σταθμός οριοθετείται από τις οδούς Θεσσαλονίκης και Αγίων Αναργύρων, στο ύψος του 10ου Αθλητικού Κέντρου Καλλιθέας. Διαθέτει κεντρική αποβάθρα και γραμμή εναπόθεσης αμαξοστοιχιών, καθώς και χώρο στάθμευσης αυτοκινήτων στη νότια πλευρά του.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 5 λεωφορειακές γραμμές και 2 γραμμές τρόλεϊ 1, 5, 035, 040, 227, 500, 816.

## Σχεδιάγραμμα σταθμού

## Παραπομπές


Ταύρος
Κατηγορία:Δήμος Μοσχάτου - Ταύρου
Κατηγορία:Δήμος Καλλιθέας
Ταύρος
Σταθμός Πετράλωνα (Μετρό Αθήνας)

Ο **Σταθμός Πετράλωνα** είναι σταθμός του μετρό της Αθήνας, επί της γραμμής 1 στη χιλιομετρική θέση 7+016 από τον σταθμό Πειραιά. Βρίσκεται εντός των ορίων της πόλης της Αθήνας και πήρε το όνομά του από την αθηναϊκή συνοικία των Πετραλώνων, την οποία εξυπηρετεί. Οριοθετείται στην οδό Θεσσαλονίκης με Δωριέων και Αλώπης. Εγκαινιάστηκε στις 22 Νοεμβρίου 1954, ενώ ανακατασκευάστηκε και πήρε την σημερινή του μορφή το πρώτο εξάμηνο του 2003, καθώς οι τότε ΗΣΑΠ πραγματοποίησαν έργα αναβάθμισης των σταθμών της γραμμής 1 εν όψει των Ολυμπιακών Αγώνων της Αθήνας του 2004, με τα εγκαίνια της σημερινής μορφής του σταθμού στις 26 Ιουνίου 2003. Διαθέτει δύο πλευρικές αποβάθρες.
thumb|left|Ο σταθμός Πετράλωνα σε φωτογραφία τον Μάρτιο του 2023.

Ο σταθμός είναι προσβάσιμος και από τις δύο πλευρές της οδού Θεσσαλονίκης στο νότιο άκρο του. Οι δύο πλευρικές πλατφόρμες του, συνδέονται με διάδρομο εξοπλισμένο με ανελκυστήρες και κυλιόμενες σκάλες.

Η γραμμή 1 του μετρό αποτελεί στην περιοχή του σταθμού το όριο μεταξύ Άνω και Κάτω Πετραλώνων. Μάλιστα, η διάκριση της συνοικίας των Πετραλώνων σε Άνω και Κάτω, οφείλεται κατά μείζονα λόγο στην ίδια τη γραμμή του μετρό. Στη μελέτη Αλέξανδρου Βερδελή το 1925 αναφέρθηκε με την ονομασία *Βαράθρου*. Στη μελέτη Σμιθ του 1965 για ανάπτυξη πλήρους δικτύου μετρό στην Αθήνα, μετονομάστηκε προσωρινά, για τις ανάγκες της συγκοινωνιακής μελέτης, σε *Κάτω Πετράλωνα* για να διακρίνεται από τον προτεινόμενο σταθμό *Άνω Πετράλωνα* ως ενδιάμεσο στην απόσταση έως τον επόμενο, στα βόρεια, σταθμό του Θησείου.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 5 λεωφορειακές γραμμές και 1 γραμμή τρόλεϊ 15, 035, 049, 227, 500, 815.

## Δομή σταθμού

Πετραλωνα
Πετραλωνα
X Window System

Το **X Window System** ή **Σύστημα Παραθύρων X** (γνωστό και ως X11 ή απλά X), είναι πρωτόκολλο απεικόνισης για τη δημιουργία "παραθύρων" στην οθόνη ενός υπολογιστή. Το Σύστημα X ξεκίνησε στο MIT το 1984. Η τρέχουσα έκδοση του πρωτόκολλου, X11, κυκλοφόρησε τον Σεπτέμβριο του 1987. Αναπτύσσονται από το ίδρυμα X.Org - βρισκόμαστε στην έκδοση 11 release 7.1 και είναι ελεύθερο λογισμικό που διέπεται από την άδεια MIT License και άλλες παρόμοιες άδειες. Χρησιμοποιείται για τη δημιουργία του γραφικού περιβάλλοντος χρήστη σε Unix-οειδή συστήματα όπως το Linux.

[εναλλ.=|μικρογραφία|[GNOME 3.32]]
[εναλλ.=|μικρογραφία|[Xfce 4.12]]

## Ονοματολογία
Το "X Window System" συχνά συντομεύεται σε "X11" ή απλά σε "X". Ο όρος "X Windows" είναι πλέον ξεπερασμένος και γενικά θεωρείται εσφαλμένος, αν και έχει χρησιμοποιηθεί συχνά από τότε που δημιουργήθηκαν τα X. Επίσης, χρησιμοποιήθηκε επίτηδες σαν επιχείρημα εντυπωσιασμού, όπως για παράδειγμα στο *UNIX-HATERS Handbook*.

## Ιστορία εκδόσεων

## Αναφορές
* Robert W. Scheifler and James Gettys: *X Window System: Core and extension protocols: X version 11, releases 6 and 6.1*, Digital Press 1996, ISBN 1-55558-148-X
* The Evolution of the X Server Architecture ( Keith Packard, 1999)
* The means to an X for Linux: an interview with David Dawes from XFree86.org (Matthew Arnison, CAT TV, Ιούνιος 1999)
* Lessons Learned about Open Source (Jim Gettys, USENIX 2000 ομιλία για την ιστορία των X)
* On the Thesis that X is Big/Bloated/Obsolete and Should Be Replaced (Christopher B. Browne)
* Open Source Desktop Technology Road Map (Jim Gettys, 9 Δεκεμβρίου 2003)
* X Marks the Spot: Looking back at X11 Developments of Past Year (Oscar Boykin, *OSNews*, 25 Φεβρουαρίου 2004)
* Getting X Off The Hardware (ομιλία του Keith Packard, Ιούλιος 2004, στο Ottawa Linux Symposium)
* The Cautionary Tale of XFree86  (από το *Make Your Open Source Software GPL-Compatible. Or Else.* του David A. Wheeler, 16 Φεβρουαρίου 2005)

## Εξωτερικοί σύνδεσμοι

* X.Org Foundation (επίσημος διαδικτυακός τόπος) 
* The X Windows Disaster  (*UNIX-HATERS Handbook*) 
* X-windows, πως και γιατί; 
* Το Σύστημα X Window (από το εγχειρίδιο του FreeBSD)

### Αξιοπρόσεκτες εφαρμογές
* XOrg Foundation Open Source Public Implementation of X11 — η επίσημη υλοποίηση αναφοράς
* XFree86 — η πιο δημοφιλής έκδοση για πολλά χρόνια, ειδικά σε Unix-οειδείς πλατφόρμες ανοιχτού κώδικα
* X11 for Mac OS X — Apple X11, ειδικά σχεδιασμένα για το Mac OS X

Κατηγορία:Ελεύθερο λογισμικό
Κατηγορία:Γραφική διεπαφή χρήστη
Σταθμός Θησείο (Μετρό Αθήνας)

Ο **Σταθμός Θησείο** είναι σταθμός του Μετρό της Αθήνας, επί της γραμμής 1, στη χιλιομετρική θέση 8+603 από τον σταθμό Πειραιά. Βρίσκεται στην Αθήνα και πήρε το όνομά του από την συνοικία του Θησείου. Οριοθετείται από την οδό Αγίων Ασωμάτων, δίπλα από την Αρχαία Αγορά και το άλσος Θησείου. Εγκαινιάστηκε στις 27 Φεβρουαρίου 1869 και η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003-04) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας του 2004. Διαθέτει δύο πλευρικές αποβάθρες, αμαξοστάσιο και γραμμές εναπόθεσης αμαξοστοιχιών.

Η διαδρομή Θησείο - Μοναστηράκι, μήκους λιγότερο από 500 μέτρα, για την ακρίβεια μόλις 490 μέτρα, είναι η πιο μικρή απόσταση μεταξύ σταθμών σε όλο το δίκτυο των 3 γραμμών του Μετρό της Αθήνας, αλλά θεωρείται η πιο γραφική, καθώς η γραμμή περνάει ακριβώς δίπλα από την Αρχαία Αγορά της Αθήνας. Έτσι μπορεί κανείς να θαυμάσει την Αρχαία Αγορά με τη Στοά του Αττάλου, καθώς και μια από τις παλαιότερες συνοικίες της Αθήνας, το Μοναστηράκι.
thumb|left|Ο σταθμός Θησείο σε φωτογραφία στις 4 Νοεμβρίου 2021. Φαίνονται οι αποβάθρες, τα στέγαστρα και το νεοκλασικό κτίριο εισόδου στο σταθμό.

Επίσης, όπως ισχύει και στο σταθμό Μοναστηράκι της γραμμής 1, το νεοκλασικό κτίριο εισόδου στο σταθμό είναι επισήμως διατηρητέο, όχι όμως και ο ίδιος ο σταθμός των τραίνων. Διατηρητέοι είναι μόνο οι σταθμοί της γραμμής 1 Ομόνοια, Βικτώρια και Πειραιάς.

Μια πεζογέφυρα πάνω από τον σταθμό, που φέρει και κυλιόμενες σκάλες, εξασφαλίζει τη διασύνδεση ανάμεσα στις δύο πλευρικές αποβάθρες και στο κτίριο εισόδου του σταθμού.
thumb|left|Ο σταθμός Θησείο σε φωτογραφία τον Μάρτιο του 2023.

Ο σταθμός του Θησείου ήταν ο πρώτος σιδηροδρομικός σταθμός της πόλης της Αθήνας, ενώ το τμήμα Θησείο - Πειραιάς της σημερινής γραμμής 1 ήταν και η πρώτη σιδηροδρομική γραμμή εντός των ορίων του ελληνικού κράτους. Ο σταθμός του Θησείου σταμάτησε να είναι τερματικός στις 17 Μαΐου 1895, όταν η γραμμή επεκτάθηκε μέχρι την Ομόνοια. Σήμερα, τις ώρες αιχμής δρομολογούνται και συρμοί σε τοπικά δρομολόγια μεταξύ Θησείου και Άνω Πατησίων.
thumb|right|Πανοραμική βραδινή φωτογραφία του σταθμού στις 5 Δεκεμβρίου 2015.

Δίπλα στο σταθμό του Θησείου, υπάρχει και σταθμός των ΚΤΕΛ Αττικής προς Μέγαρα, Νέα Πέραμο, Αλεποχώρι και Κινέτα.

Μετά την έξοδο από τον σταθμό, προς τα νότια, υπάρχουν αρκετές παρακαμπτήριες γραμμές για στάθμευση τρένων.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 20 λεωφορειακές γραμμές και 3 γραμμές τρόλεϊ 1, 12, 21, Α13, 025, 026, 035, 049, 057, 227, 400, 500, 790, 806, 811, 815, 836, 837, 838, 856, 866, 876, 914.

## Δομή σταθμού

## Παραπομπές


Θησειο
Θησειο